Nacionalni park Manas

Nacionalni park Manas ili Rezervat divljih životinja Manas je nacionalni park, i rezervat tigrova i slonova, u Indijskoj pokrajini Assam. Manas se nalazi u podnožju Himalaja i nastavlja se na Kraljevski nacionalni park Manas u Butanu, a najbliži grad Guwahati je udaljen 176 km. Park je dobio ime prema rijeci Manas (rijeka), koja opet ime duguje hinduističkoj božici-zmiji, Manasa. Rijeka Manas je pritok rijeci Brahmaputra koja presjeca park Manas. Nacionalni park Manas ima površinu od 950 km² i upisan je 1985. godine na UNESCO-v popis mjesta svjetske baštine u Aziji i Oceaniji kao jedno velikih utočišta divljih životinja središnje Azije. Osim navedenih bengalskih tigrova i azijskih slonova, u parku obitavaja 31 ugrožena vrsta životinja kao što su indijski nosorog (Rhinoceros unicornis), asamska krovasta kornjača (Pangshura sylhetensis), hispidski zec (Caprolagus hispidus), zlatni langur (Trachypithecus geei) i patuljasti vepar (Porcula salvania). Sveukupno u parku obitava 55 vrsta sisavaca, 380 vrsta ptica, 50 vrsta reptila i 3 vrste daždevnjaka. Zbog krivolova i terorističih aktivnosti, park je upisan na popis ugroženih mjesta svjetske baštine 1992. godine, ali je zbog uspješne provedbe zaštite ispisan s ovog popisa 2011. godine. Izvori Vanjske veze Official Službena stranica parka Manas Arhivirano 2006-04-02 na Wayback Machine-u (en) Posjećeno 28. ožujka 2011. Manas, Rezervat tigrova u Assamu Arhivirano 2013-09-26 na Wayback Machine-u (en) Posjećeno 28. ožujka 2011.